Chishona (Chivanhu kana Standadhi Shona (S.S)) mutauro unobatanidza ndimi dzakawanda dzinotaurwa muZimbabwe, Bhotswana ne Mozambiki. Mitauronyina kana muyambonyina inobatanidzwa ichinzi Chishona inosanganisira: Chikaranga, Chimanyika, Chizezuru, Chikorekore, Chindau, Chibuja, Chitonga nemimwewo. Zvakadaro zvakafanira kuti tionesane kuti kune vamwe vatauri vasingafare kuti vanzi vari muboka remutauro weChishona - ivava vanoona mitauro yavo semitauro yakazvimirira yoga isiri pasi peChishona. Nwadhi re nganonyorwa rekutanga rakanyorwa mugore ra1957 naSolomon Mutswairo rinonzi Feso. Vanhu vakaronga kuti Chishona chive chinonyoreka ndiClement Doke naGeorge Glynn Fortune. Kune kusa wirirana kwemanyorerwo emutauro weChishona zvichibva pakuti vatauri vazhinji vari kutadza kubvuma kuvake kwemashoko madiki akaita sekunge anotevera aya: ku, pa, ma, va, aka, zvichingo daro. Zvakafanana nekuvapo kwemashoko anenge I, of, is, for paChirungu. Semuenzaniso, ndima yechipiri kubva kumusoro yaifanira kunyorwa ichiti, "Zvakadaro zava fanira kuti tiwonesane kuti kune vamwe vatauri". Tika kwanisa kunyora tichidai zvinoita nyore kune vanoda kunyora kana kusika mapurogiramu kana Sofutwe (software) kana maEpu (app) ekuturukira mutauro wedu weChishona.